26 DESCRIPTIO GLOBI INTELLECTUALS. 



ubi corpora conjunguntur, quag non sint commisci- 

 bilia, quemadmodum apud nos aer incumbit aquae. 

 Enimvero simplicius contemplanti videtur totum 

 istud purum et liquidum corpus, in quo globi terrse 

 et astrorum, tanquam in vastissimo pelago, pendent 

 et natant, quodque interjunctum illis globis quanto 

 ipso et spatio, quod occupat, globorum mensuras 

 quasi innumeris partibus superat, esse indivisa quae- 

 dam res et summe unita. Verum naturam diligen- 

 tius intuenti illud plane constabit, consuesse naturam 

 ad spatia nonnulla per gradus, deinde subito per 

 saltus procedere, atque hunc processum alternare. 

 Aliter, si quis vere introspiciat, nulla possit constitui 

 fabrica rerum, nulla figura organica, si per gradus 

 insensibiles perpetuo procederetur. Itaque pro- 

 cessus ille per gradus intermundiis competere possit, 

 non mundo, ad cujus constructionem necesse est 

 longe dissimilia discludi alia ab aliis, et tamen ap- 

 proximari. Itaque terram et aquas excipit et con- 

 tingit aer, corpus longe diversum, et tamen in prox 

 imo locatum, non primo limus, deinde vapor, aut 

 nebula, dein aer purus ; sed confestim aer absque 

 medio. In ae re vero et aethere (ilia enim duo con- 

 jungimus) dispertitio maxime omnium insignis et 

 radicalis sumi posse videtur, ex natura magis aut 

 minus susceptiva naturae stellaris. Itaque tres se- 

 cundum genera videntur esse regiones maximae no- 

 tabiles a globo terras ad fastigia coeli; nimirum trac-* 

 tus aeris, tractus coeli planetarum, et tractus coeli 

 stellati. Atque in infimo tractu natura stellaris non 

 consistit, in medio consistit, sed coit ad globos sin- 



